Капусная серпакрылая моль

Серпакрылая моль капусная (Plutella xylostella) — від матылькоў з сямейства , шкоднік крыжакветных культур. Распаўсюджаны паўсюдна, але найбольшую шкоду наносіць лесастэпам і стэпам.

 Апісанне 

Размах крылаў 12-16 міліметраў, афарбоўка ад шэра-карычневай да цёмна-бурай. На пярэдніх крылах ёсць хвалістая белая або жоўтая палоска. Яйцо авальнае, даўжынёй 0,4—0,5 міліметра і шырынёй 0,2—0,3 міліметра з дробнымі кропкамі на паверхні. Вусені першага ўзросту амаль без пігментацыі, галава цёмна-карычневая. Афарбоўка вусеняў старэйшых узростаў ад зялёнай да цёмна-карычневай. Даўжыня вусеня старэйшага ўзросту 7-11 міліметраў. Кукалка даўжынёй 7 міліметраў, спачатку бледна-зялёная, затым цямнее. Знаходзіцца ў серабрыста-белым друзлым кокане, дастаткова трывала прымацаваная да субстрату. Даўжыня кокана — 8, шырыня — 2-2,5 міліметра.

 Спосаб жыцця 

Зімуюць кукалкі і часткова матылькі. Лёт пачынаецца ў красавіку. Матылі лётаюць пераважна ў прыцемках, сілкуюцца нектарам капуставых раслін. Яйцакладка працягваецца 10-20 дзён. Самкі адкладаюць па 1-4 яйцы на ніжні бок або хвосцік ліста. Поўны цыкл развіцця молі працягваецца 30-35 дзён. Сума эфектыўных тэмператур для поўнага цыклу развіцця аднаго пакалення складае 390—410 °C. На працягу года развіваецца ў 4-5 пакаленнях. Лёт матылькоў наступнага пакалення накладваецца на папярэдні і доўжыцца з канца красавіка да сярэдзіны верасня.

 Шкоднікі і захворванні 

Вядома больш за 40 відаў энтамафагаў молі. У асобныя гады яны здольныя знішчыць да 90 % вусеняў і кукалак шкодніка. Асноўнымі відамі з’яўляюцца Nitobia (Nitobia fenestralis, Nitobia armillata), Diadromus (Diadromus subtilicornis, Diadromus ustulatus), Apanteles (Apanteles futliginosus, Apanteles vestalis). У яйцах паразітуюць віды роду Trichogramma. Вусені і кукалкі паражаюцца грыбнымі хваробамі з роду Entomofora. Эпізаатыі, выкліканыя імі, з’яўляюцца пасля працяглых дажджоў.

 Меры барацьбы 
Існуюць наступныя спосабы барацьбы са шкоднікамКак бороться с вредителем капусты  :
 Механічны
 Збор і знішчэнне рэшткаў капусты і іншых капусных культур, дзе зімуе шкоднік.
 Глыбокае ўзворванне.
 Знішчэнне пустазелля, на якім развіваюцца вусені першага пакалення.
 Хімічны
Прэпараты на аснове пірэтроідаў, перытрынаў і цыперметрынаў выкарыстоўваюцца, калі ступень заражэння моллю дасягае каля 10 %.
 Біялагічны
Эфектыўным з’яўляецца выкарыстанне бактэрыяльных прэпаратаў — інсектыцыдаў (лепідацыд, дэндрабацылін, бітаксібацылін, дыпел, бактаспеін).
Парогавыя ўзроўні колькасці ў фазе ліставай разеткі капусты складаюць 3-6 вусеняў на адну расліну пры засяленні 15-20 % раслін. У фазе фарміравання галоўкі — 2-4 вусені на расліну пры засяленні 15-25 % раслін і 3-5 вусеняў на расліну пры засяленні 15-25 % раслін у фазе шчыльнай галоўкі.
 Народныя сродкі
 Уздзеянне адпужвальнымі пахамі (цытрусы, воцат, лаванда, гаспадарчае мыла, тытунь).
 Раствор з мыла і попелу.
 Настой з падтынніка або палыну.

 Крыніцы 

 Спасылкі 
 Diamondback Moth
 Артыкул на сайце Аграрний сектар України 

Катэгорыя:Жывёлы, апісаныя ў 1758 годзе
Катэгорыя:Серпакрылыя молі